Νικόλας Φαραντούρης

Ο Νικόλας Φαραντούρης (1976) είναι πολιτικό στέλεχος του ΣΥΡΙΖΑ και καθηγητής Ευρωπαϊκού Δικαίου στο τμήμα Διεθνών και Ευρωπαϊκών Σπουδών του Πανεπιστημίου Πειραιώς.  

Γεννήθηκε στην Αθήνα το 1976, όπου και μεγάλωσε και ολοκλήρωσε με άριστα τις εγκύκλιες σπουδές του. Η καταγωγή του είναι από την Κεφαλονιά.

Είναι απόφοιτος της Νομικής Σχολής του ΕΚΠΑ (1997). Κατέχει μεταπτυχιακό δίπλωμα (1998) και διδακτορικό τίτλο (2001) από το Πανεπιστήμιο της Οξφόρδης. 

Ασκεί ενεργή δικηγορία στον Άρειο Πάγο από το 2002. Έχει διδάξει νομικά θέματα σε πανεπιστήμια στην Ευρώπη και την Αμερική. Είναι μέλος της Επιτροπής Ενέργειας της Ακαδημίας Αθηνών. 

Στο Πανεπιστήμιο Πειραιώς είναι διευθυντής του Μεταπτυχιακού Προγράμματος στη Στρατηγική, Δίκαιο & Οικονομικά της Ενέργειας. Η ειδίκευσή του σχετίζεται με θέματα ευρωπαϊκού δικαίου και ευρωπαϊκών πολιτικών, ανταγωνισμού, ελευθέρωσης αγορών, ενέργειας και μεταφορών, προστασίας του περιβάλλοντος και διεθνούς οικονομικού δικαίου. Έχει δημοσιεύσει δέκα μονογραφίες, βιβλία και επιμέλειες επιστημονικών τόμων και περισσότερα από 50 άρθρα και μελέτες σε διεθνή περιοδικά, όπως τα: European Papers, European Competition Law Review (ECLR), Revue du Marché Commun et de l’ Union européenne (RMCUE), Revue de l’ Energie, Journal of International and Comparative Environmental Law, Revue des Affaires Européennes (RAE), European State Aid Law Quarterly (EStAL) κ.α.

Έχει διατελέσει μέλος της Ελληνικής Επιτροπής Ανταγωνισμού, νομικός σύμβουλος και εκπρόσωπος της Ελλάδος σε Ευρωπαϊκούς και διεθνείς οργανισμούς (UNCITRAL, IMO κ.α.), μέλος της Νομικής Επιτροπής της Ένωσης Ελλήνων Εφοπλιστών, μέλος Δ.Σ., Νομικός Σύμβουλος και Πρόεδρος της ΔΕΠΑ A.E. Το χρονικό διάστημα 2016-2019 διετέλεσε πρόεδρος της Επιτροπής Νομικών Υποθέσεων της Ευρωπαϊκής ένωσης ενεργειακών εταιρειών EUROGAS. Είναι Μέλος της Επιτροπής Ενέργειας της Ακαδημίας Αθηνών.

Πολιτική καριέρα 
Είναι μέλος του ΣΥΡΙΖΑ με ενεργή πολιτική παρουσία.

Στις εθνικές εκλογές του Μαΐου και Ιουνίου του 2023 ήταν υποψήφιος βουλευτής με τον ΣΥΡΙΖΑ στη μονοεδρική εκλογική περιφέρεια Κεφαλληνίας, αλλά δεν εκλέχθηκε.

Διακρίσεις 
 2011: Εκλογή / Καθηγητής της Ευρωπαϊκής Εδρας Jean Monnet στο Δίκαιο της Ενέργειας
 2014: Ίδρυση / Πρώτο διεπιστημονικό Μεταπτυχιακό Πρόγραμμα Σπουδών στην ενέργεια στο τμήμα Διεθνών & Ευρωπαϊκών Σπουδών του Πανεπιστημίου Πειραιώς
 2016: Εκλογή / Πρόεδρος της Επιτροπής Νομικών Υποθέσεων του EUROGAS του Διεθνούς Οργανισμού 45 ενεργειακών εταιρειών και ενώσεων επιχειρήσεων

Εργογραφία 
Μέχρι και σήμερα έχει δημοσιεύσει τα εξής βιβλία: 
 Η ενεργειακή κρίση στην Ελλάδα - Η δίνη της ακρίβειας, οι προειδοποιήσεις, οι προτάσεις για έξοδο, Εκδόσεις Παπαζήση, Αθήνα, 2022 (ISBN: 978-960-02-3959-1)
 Πράξις Γ΄, εκδόσεις Περισπωμένη Αθήνα, 2019 (ISBN: 978-618-5212-53-7)
 Εν πτήσει - Πόλεις σε τέσσερις ηπείρους, εκδόσεις Περισπωμένη, Αθήνα, 2014 (ISBN: 978-618-81408-0-6)
 Ο έλεγχος των κρατικών ενισχύσεων διάσωσης και αναδιάρθρωσης προβληματικών επιχειρήσεων, εκδόσεις Σάκκουλας Αντ. Ν., Αθήνα, 2006 (ISBN: 978-960-15-1721-6)
 European Integration and Maritime Transport, εκδόσεις Σάκκουλας Αντ. Ν., Αθήνα, 2003 (ISBN: 978-960-15-0900-6)
 Shipping in Europe and the Emergence of a Common Maritime Transport Policy, εκδόσεις Σάκκουλας Αντ. Ν., Αθήνα, 2000 (ISBN: 978-960-15-0124)

Παραπομπές 

Έλληνες πολιτευτές
Έλληνες πανεπιστημιακοί